
A korcs

Az emberek tele vannak félelmekkel, de ki gondolná, hogy egyeseket a hányinger kerülget amikor meglátják a rovar pete szerű bogyókban végződő hajkeféjük műanyag fogazatát, vagy undorral bontják szét az egyébkén gyönyörű piros csillámló lédús hússal borított magokat rejtő gránátalmát, esetleg ki sem szakítják a buborékos csokoládé csomagolását, mert olybá tűnik, mintha kukac harapásos lenne a benne megbújó nyalánkság. Nevetséges?
A féreg rágta lélek ugyan olyan undorkeltő lehet, mint egy tetem, amiben vígan nyüzsögnek és fickándoznak az apró lárvák. A kártevőkből sem egyféle van, de vajon lehet dönteni az etetésükről?




